Република Србија

Општина Жабари

Општинско веће Општине Жабари

Број:436-6/2022-01

Датум: 18.11.2022. године

Ж а б а р и

 У складу са чланом 7. , 18. , 29. Одлуке о јавним расправама (''Сл. гласник Општине Жабари'', бр. 4/19) Општинско веће општине Жабари, сачинило је следећи:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ ПОВОДОМ НАЦРТА ОДЛУКА ЗА УТВРЂИВАЊЕ ПОРЕЗА НА ИМОВИНУ ЗА 2023. ГОДИНУ.**

**СА ЗАПИСНИКОМ СА ОТВОРЕНОГ САСТАНКА**

Јавна расправа је спроведена у организацији Општинског већа општине Жабари, а уз стручну помоћ Одељења за буџет и финансије - Одсек за утврђивање и наплату локалних прихода, а лице задужено за давање информација и објашњења учесницима јавне расправе о предложеним решењима је **Новаковић Жељко** тел. број 012 250 840.

Јавна расправа је трајала у периоду од 28.10.2022. до 17.11.2022. године.

Нацрти Одлуке, које су предмет јавне расправе:

1. Нацрт Одлуке о одређивању зона и најопремљеније зоне на територији општине Жабари;

2. Нацрт Одлуке о стопама пореза на имовину у општини Жабари ;

3. Нацрт Одлуке о утврђивању просечних цена квадратног метра одговарајућих непокретности за утврђивање пореза на имовину за 2023. годину у општини Жабари ;

4. Нацрт Одлуке о стопи амортизације у општини Жабари, за коју се умањује вредност непокретности (осим земљишта), која чини основицу пореза на имовину обвезника који не воде пословне књиге ;

5. Нацрт Одлуке о коефицијентима за утврђивање пореза на имовину за непокретности обвезника који воде пословне књиге у општини Жабари ;

6. Нацрт Одлуке о разврставању неизграђеног грађевинског земљишта у пољопривредно, односно у шумско земљиште, код утврђивања основице пореза на имовину .

Нацрти Одлука, које су предмет јавне расправе објављени су на званичном сајту општине Жабари и на огласној табли општине Жабари. Такође, објављен је и Образац за сугестије на Нацрт одлуке, као и Обавештење о јавној расправи као и Позив за јавну расправу.

До завршетка јавне расправе, 17.11.2022. године у 12.00 часова, **НИКО** од грађана, представника удружења грађана и јавности није се јавио за јавну расправу.

До завршетка јавне расправе ни један предлог није стигао.

Ипак, иако се нико није јавио за јавну расправу, нити су достављени предлози, Одељење за буџет и финансије- Одсек за утврђивање и наплату локалних прихода, одлучило је да одржи планиран отворени састанак заказан за 18.11.2022. године, са надом да ће се представници грађана, удружења или јавности појавити и учествовати.

**ЗАПИСНИК**

**са отвореног састанка представника надлежних органа Општине, са заинтересованим грађанима и представницима удружења грађана и заинтересоване јавности**

Одржан је један отворени састанак 18.11.2022. године (ПЕТАК) у сали СО Жабари, са почетком од 11.00 часова.

Састанку су присуствовали представници Одељења за буџет и финансије - Одсек за утврђивање и наплату локалних прихода које је представљао руководилац одељења Милена Васић и Жељко Новаковић – лице које је задужено за давање информација и објашњења учесницима јавне расправе о предложеним решењима.

Састанку су још присуствовали председник општине Жабари Јован Лукић и начелник Општинске управе општине Жабари Небојша Миловановић.

Пошто није било присутних представника грађана, удружења и јавности, састанак је завршен у 12.00. часова.

 **ПРЕДСЕДНИК ОПШТИНСКОГ ВЕЋА**

 **Јован Лукић, с.р.**